**Ministru kabineta noteikumu projekta**

**„****Grozījumi Ministru kabineta 2004.gada 17.februāra noteikumos Nr.83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 26.panta pirmā daļa un 27.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir stājies spēkā Komisijas 2015. gada 18. decembra Īstenošanas lēmums (ES) 2015/2433, ar ko attiecībā uz dzīvnieku veselības kontroles pasākumiem saistībā ar Āfrikas cūku mēri dažās dalībvalstīs groza Komisijas Īstenošanas lēmumu 2014/709/ES(turpmāk – Īstenošanas lēmums 2015/2433). Grozījumi Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ īstenošanas lēmumu 2014/178/ES tika izdarīti, ievērojot vairākus apsvērumus:1) aizliegums nosūtīt dzīvas cūkas no III riska zonas ir īpaši stingrs Āfrikas cūku mēra skartajās dalībvalstīs, tāpēc tas var radīt loģistikas un dzīvnieku labturības problēmas, ja cūku kaušana attiecīgajos apgabalos nav iespējama, īpaši, ja šajos apgabalos nav piemērotas kautuves, vai pastāv kaušanas jaudas ierobežojumi vai nu tajā pašā dalībvalstī, vai citas slimības skartās dalībvalsts teritorijā;2) dzīvu cūku pārvietošana tūlītējai nokaušanai rada mazāku risku nekā dzīvu cūku pārvietošana citiem mērķiem, ja vien ir ieviesti riska mazināšanas pasākumi. Tāpēc ir lietderīgi noteikt, ka slimības skartās dalībvalstis izņēmuma kārtā var noteikt atkāpes attiecībā uz dzīvu cūku nosūtīšanu tūlītējai nokaušanai no III riska zonas uz kautuvi, kas atrodas ārpus III riska zonas tajā pašā dalībvalstī vai citas slimības skartās dalībvalsts teritorijā, ja vien ir ieviesti riska mazināšanas pasākumi, kas neierobežo slimības kontroles pasākumus;3) attiecībā uz Āfrikas cūku mēra izplatību, pārvietojot atšķirīgus cūku sugu dzīvnieku izcelsmes produktus, ir izvērtēts atšķirīga līmeņa risks. Parasti ievērojamu risku rada cūku spermas pārvietošana no ierobežojumu apgabaliem. Līdz ar to papildu riska mazināšanas pasākumu, piemēram, laboratoriskās testēšanas un pastiprinātas biodrošības, piemērošana var atļaut īstenot atkāpes attiecībā uz tādas spermas nosūtīšanu, kas savākta Īstenošanas lēmuma 2014/709/ES pielikumā noteiktajos II un III riska zonas apgabalos;4) atkāpes attiecībā uz noteiktu dzīvu cūku nosūtīšanu no II un III riska zonas uz citiem kādas citas slimības skartās dalībvalsts II vai III riska zonas apgabaliem ir pamatotas, ja vien tiek piemēroti īpaši riska mazināšanas pasākumi. Šie jaunie pasākumi ļaus elastīgāk nodrošināt to pienācīgu īstenošanu vidējā termiņā un ilgtermiņa perspektīvā. Līdz ar to nepieciešama drošas „kanālu procedūras” izveide tranzīta un galamērķa dalībvalsts kompetento iestāžu stingrā uzraudzībā; 5) kā riska mazināšanas papildu pasākums ir jāievieš „kanālu procedūra”, lai izolētu dzīvniekus, kas ir no apgabaliem, kuros ir lielāks Āfrikas cūku mēra risks. Saistībā ar „kanālu procedūru” ir nepieciešams skaidri formulēt un precizēt nosacījumus dzīvu cūku nosūtīšanai, tranzītam un piegādei;6) Īstenošanas lēmumā 2014/709/ES noteikto dzīvnieku veselības kontroles pasākumu piemērošanas periods ir jānosaka, ņemot vērā Āfrikas cūku mēra epidemioloģiju un prasītos nosacījumus, kas jāizpilda, lai atgūtu no Āfrikas cūku mēra brīvas teritorijas statusu saskaņā ar Pasaules Dzīvnieku veselības organizācijas Sauszemes dzīvnieku veselības kodeksu. Tas nozīmē, ka Īstenošanas lēmuma 2014/709/ES piemērošanas periods ir jāpagarina līdz 2019. gada 31. decembrim;7) vairāki Āfrikas cūku mēra gadījumi mežacūkām Igaunijā un Latvijā ir konstatēti apgabalos, kas atrodas Īstenošanas lēmuma 2014/709/ES pielikumā noteiktajās II un III riska zonās. Šie gadījumi ir konstatēti tiešā tuvumā apgabaliem, kas atrodas I riska zonā.Izvērtējot risku, ko rada dzīvnieku veselības situācija saistībā ar Āfrikas cūku mēri Igaunijā, Latvijā un Polijā, ir jāņem vērā pašreizējās epidemioloģiskās situācijas attīstība Eiropas Savienībā attiecībā uz šo slimību. Lai veiktu mērķtiecīgus dzīvnieku veselības kontroles pasākumus un nepieļautu Āfrikas cūku mēra tālāku izplatīšanos, kā arī novērstu nevajadzīgus tirdzniecības traucējumus Eiropas Savienībā un izvairītos no tā, ka trešās valstis nosaka nepamatotus šķēršļus tirdzniecībai, Īstenošanas lēmuma 2014/709/ES pielikumā noteiktais I un II riska zonu saraksts ar apgabaliem, kuriem piemēro dzīvnieku veselības kontroles pasākumus, ir jāgroza, lai ņemtu vērā pašreizējo dzīvnieku veselības situāciju attiecībā uz Āfrikas cūku mēri trijās minētajās dalībvalstīs.Āfrikas cūku mēra uzraudzības, kontroles un apkarošanas kārtība ir noteikta Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr.83), kuros ir jāizdara grozījumi, lai ietvertu Īstenošanas lēmuma 2015/2433 normas.Ievērojot minēto, Ministru kabineta noteikumu projektā „Grozījumi Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība”” (turpmāk – noteikumu projekts) paredzēts noteikt:1) atkāpes dzīvu cūku nosūtīšanai tūlītējai nokaušanai no III riska zonas uz citu III riska zonā esošu kautuvi Latvijas teritorijā vai citu Āfrikas cūku mēra skarto dalībvalstu II vai III riska zonas teritorijā esošu kautuvi;2) atkāpes cūku nosūtīšanai audzēšanas nolūkā no II riska zonas Latvijā uz citu Āfrikas cūku mēra skarto dalībvalstu II vai III riska zonā esošu novietni;3) atkāpes tirdzniecībai ar cūku spermu, olšūnām un embrijiem, kuru izcelsme ir II un III riska zona;4) virzīšanas procedūras nosacījumus;5) atbilstoši epidemioloģiskajai situācijai precīzākas I un II riska zonas teritorijas Igaunijas Republikā, Latvijas Republikā un Polijas Republikā;6) ka noteikumu Nr. 83 X2 nodaļas nosacījumu piemērošanas ilgums tiek pagarināts līdz 2019. gada 31. decembrim.  |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 01.07.2015. bija reģistrēti 5644 cūku sugas dzīvnieku ganāmpulki (ganāmpulki, kuros dzīvnieki tiek turēti gan komerciālos nolūkos, gan pašpatēriņam), tai skaitā 33 ganāmpulki, par kuriem ziņots, ka tajos ir mežacūkas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas tiesību normas, kas izriet no: Komisijas 2015. gada 18. decembra Īstenošanas lēmuma (ES) 2015/2433, ar ko attiecībā uz dzīvnieku veselības kontroles pasākumiem saistībā ar Āfrikas cūku mēri dažās dalībvalstīs groza Īstenošanas lēmumu 2014/709/ES (turpmāk – Īstenošanas lēmums 2015/2433/ES);Eiropas Parlamenta un Padomes 2009. gada 21. oktobra Regula (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002 (turpmāk – Regula (EK) Nr. 1069/2009). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Komisijas 2015. gada 18. decembra Īstenošanas lēmums (ES) 2015/2433, ar ko attiecībā uz dzīvnieku veselības kontroles pasākumiem saistībā ar Āfrikas cūku mēri dažās dalībvalstīs groza Īstenošanas lēmumu 2014/709/ES.Eiropas Parlamenta un Padomes 2009. gada 21. oktobra Regula (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2015/2433/ES 1. panta 1. punkta “a” apakšpunkts | 4. punkts (noteikumu Nr. 83 71.10 punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/2433/ES 1. panta 1. punkta “b” apakšpunkts | 4. punkts (noteikumu Nr. 83 71.11  punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/2433/ES 1. panta 2. punkts | 4. punkts (noteikumu Nr. 83 71.12  un 71.13  punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/2433/ES 1. panta 3. punkts | 4. punkts (noteikumu Nr. 83 71.14  punkta ievaddaļa un 71.20  punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas (EK) Nr. [1069/2009](http://eur-lex.europa.eu/eli/reg/2009/1069?locale=LV) 24. panta 1. punkta "a", "b" un "c" apakšpunkts | 4. punkts (noteikumu Nr. 83 71.23  punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/2433/ES 1. panta 4. punkts | 4. punkts (noteikumu Nr. 83 71.24  punkta ievaddaļa) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/2433/ES 1. panta 5. punkts | 4. punkts (noteikumu Nr. 83 71.27  un 71.28  punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/2433/ES 1. panta 6. punkts  | 4. punkts (noteikumu Nr. 83 71.42  punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmums 2015/2433/ES 1. panta 7. punkts | 5. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2015/2433/ES 1. panta 8. punkts | 6., 7., 8., 9., 10., 11., 12., 13., 14., 15., 16., 17. un 18. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Regulas (EK) Nr.1069/2009 21. panta 3. punkta otrajā paragrāfā dota rīcības brīvība dalībvalstij gadījumos, ja dzīvnieku izcelsmes blakusprodukti vai atvasināti produkti tiek transportēti dalībvalsts teritorijā, kompetentā iestāde var apstiprināt pirmajā paragrāfā minētās informācijas pievienošanu, izmantojot alternatīvu sistēmu. Noteikumu projektā tiek izmantota šī alternatīva gadījumā, ja ir Āfrikas cūku mēra uzliesmojums un dzīvnieku izcelsmes blakusprodukti vai atvasināti produkti tiek pārvadāti tikai Latvijas valsts teritorijā. Saskaņā ar noteikumu projekta 4.punktā izteikto 71.236. apakšpunktu “katrai blakusproduktu kravai saskaņā ar Regulas Nr. [142/2011](http://eur-lex.europa.eu/eli/reg/2011/142?locale=LV) VIII pielikuma III nodaļā minētajām prasībām aizpilda tirdzniecības dokumentu”. Saskaņā ar Regulas Nr. [142/2011](http://eur-lex.europa.eu/eli/reg/2011/142?locale=LV) VIII pielikuma III nodaļas 4. punkta otrās atkāpes nosacījumiem dalībvalstij tiek dota atļauja pārraidīt informāciju ar alternatīvas sistēmas starpniecību, kas minēta Regulas (EK) Nr. 1069/2009 21. panta 3. punkta otrajā daļā. Līdz ar to kompetentā iestāde var atļaut pievienot dzīvnieku izcelsmes blakusproduktu un atvasinātu produktu kravai alternatīvu dokumentu, ja šos produktus pārvadā šīs valsts teritorijā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika nosūtīts izvērtēšanai Latvijas cūku audzētāju asociācijai. |
| 2. | Sabiedrības līdzdalība projekta izstrādē | No Latvijas cūku audzētāju asociācijas par noteikumu projektu tika saņemti mutiski iebildumi un priekšlikumi.  |
| 3. | Sabiedrības līdzdalības rezultāti | Latvijas cūku audzētāju asociācijas iebildumi ir ņemti vērā. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

21.01.2016. 13:34

2134

O.Vecuma-Veco

67027551, Olita.Vecuma-Veco@zm.gov.lv